**Noteikumu projektu “Grozījumi Ministru kabineta 2014.gada 20.maija noteikumos Nr.255 "Noteikumi par distances līgumu"” un “Grozījumi Ministru kabineta 2014.gada 20.maija noteikumos Nr.254 "Noteikumi par līgumu, kas noslēgts ārpus pastāvīgās tirdzniecības vai pakalpojumu sniegšanas vietas"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekti “Grozījumi Ministru kabineta 2014.gada 20.maija noteikumos Nr.255 "Noteikumi par distances līgumu"” un “Grozījumi Ministru kabineta 2014.gada 20.maija noteikumos Nr.254 "Noteikumi par līgumu, kas noslēgts ārpus pastāvīgās tirdzniecības vai pakalpojumu sniegšanas vietas"” (turpmāk- projekti) izstrādāti, lai modernizētu normatīvos aktus un veicinātu augstāku patērētāju informētību un tiesību aizsardzības līmeni, ņemot vērā ar tiešsaistes tirdzniecības vietām saistīto tehnoloģiju attīstību.  Paredzēts, ka noteikumi stājas spēkā 2022.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekti izstrādāti pēc Ekonomikas ministrijas iniciatīvas, lai nodrošinātu Eiropas Parlamenta un Padomes direktīvas (ES) 2019/2161 ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (turpmāk – Direktīva 2019/2161) ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 11.aprīlī Eiropas Komisija nāca klajā ar priekšlikumu par nepieciešamību modernizēt vairākas direktīvas un 2019.gada 27.novembrī tika publicēta Direktīva 2019/2161. Priekšlikuma visaptverošais mērķis ir nodrošināt augstu līmeni patērētāju tiesību aizsardzībai Eiropas Savienībā, lai uzņēmumu darījumi, t.sk. pārrobežu, ar patērētājiem ir godīgi un pārredzami. Kā arī modernizēt normatīvos aktus, ņemot vērā attīstības tendences digitālajā jomā un aizsargāt patērētājus no pārkāpumiem, radot pārliecību par patērētāju tiesību efektivitāti. Normatīvo aktu efektivitāti kavē tas, ka patērētāji ne vienmēr ir pietiekami informēti, kas var novest pie nepietiekamas patērētāju tiesību aizsardzība. Lai nodrošinātu Direktīvas 2019/2161 prasību pārņemšanu, izstrādāti projekti.  Projekti paredz precizēt un papildināt ar jauniem noteikumiem attiecībā uz informēšanas prasībām pirms patērētājs ir uzņēmies līguma saistības vai distances līguma saistības (tai skaitā tiešsaistes tirdzniecības vietas pakalpojuma sniedzēja pienākumiem sniegt patērētājam noteiktu informāciju), kā arī atsevišķu normu piemērojamību attiecībā uz līgumiem kuros paredzēts patērētāja pienākums maksāt. Kā arī, ņemot vērā tehnoloģisko attīstību, projektos (tai skaitā pielikumā – atteikuma veidlapā), svītrota atsauce uz faksa numuru kā saziņas līdzekli, jo fakss pašreiz tiek reti izmantots un ir lielā mērā novecojis.  **Tiešsaistes tirdzniecības vietas pakalpojuma sniedzējs.**  Ja produkti tiek piedāvāti patērētājiem tiešsaistes tirdzniecības vietās, gan tiešsaistes tirdzniecības vietas pakalpojuma sniedzējs (proti, pakalpojumu sniedzējs, kas patērētājiem sniedz tiešsaistes tirdzniecības vietas pakalpojumu), gan trešā persona (kas piedāvā preci, pakalpojumu) ir iesaistīti obligātās informācijas pirms līguma noslēgšanas sniegšanā. Tā rezultātā patērētāji, kas izmanto tiešsaistes tirdzniecības vietas, nevar skaidri saprast, kas ir viņu līguma partneri un kā ir ietekmētas viņu tiesības un pienākumi.  Tāpēc Noteikumu projekts “Grozījumi Ministru kabineta 2014.gada 20.maija noteikumos Nr.255 "Noteikumi par distances līgumu"” paredz, ka tiešsaistes tirdzniecības vietas pakalpojuma sniedzējam, jāinformē patērētāji par to, vai trešā persona, kas piedāvā preces, pakalpojumus vai digitālo saturu, ir vai nav pārdevējs vai pakalpojuma sniedzējs Patērētāju tiesību aizsardzības likuma izpratnē, pamatojoties uz trešās personas deklarāciju tiešsaistes tirdzniecības vietas pakalpojuma sniedzējam. (Tiešsaistes tirdzniecības vietas pakalpojuma sniedzējam attiecīgi jāpieprasa, lai trešās personas, kas veic piedāvājumu piegādes tiešsaistes tirdzniecības vietā, patērētāju tiesību aizsardzības aktu vajadzībām, norādītu savu statusu “pārdevējs vai pakalpojuma sniedzējs Patērētāju tiesību aizsardzības likuma izpratnē” vai “personas, kas nav pārdevējs vai pakalpojuma sniedzējs Patērētāju tiesību aizsardzības likuma izpratnē”.) Ja trešā persona, kas piedāvā preces, pakalpojumus vai digitālo saturu, deklarē, ka ir persona, kura nav pārdevējs vai pakalpojuma sniedzējs Patērētāju tiesību aizsardzības likuma izpratnē, tiešsaistes tirdzniecības vietas pakalpojuma sniedzējam nepieciešams sniegt īsu paziņojumu par to, ka patērētāja tiesības (t.sk., kas izriet no Savienības tiesību aktiem patērētāju tiesību aizsardzības jomā), neattiecas uz noslēgto līgumu. Turklāt patērētāji jāinformē arī par to, kā no līgumu izrietošās saistības tiek sadalītas starp trešajām personām (kas piedāvā preces, pakalpojumus vai digitālo saturu) un tiešsaistes tirdzniecības vietas pakalpojuma sniedzēju. Informācija jāsniedz skaidri un saprotami. Nodrošinot līdzsvaru starp patērētāju tiesību aizsardzību un tiešsaistes tirdzniecības vietas pakalpojuma sniedzēju interesēm, netiek paredzēts pienākums, lai tiešsaistes tirdzniecības vietas pakalpojuma sniedzējs uzskaitītu konkrētās patērētāju tiesības, informējot patērētājus par to piemērojamību vai nepiemērojamību. Detalizētāka informācija, kas sniedzama par atbildību par patērētāju tiesību nodrošināšanu, ir atkarīga no līguma noteikumiem starp tiešsaistes tirdzniecības vietas pakalpojuma sniedzēju un attiecīgo trešo personu (pārdevēju vai pakalpojumu sniedzēju). Attiecīgi tiešsaistes tirdzniecības vietas pakalpojuma sniedzējs varētu norādīt, ka par patērētāju tiesību nodrošināšanu ir atbildīga vienīgi trešā persona (kas piedāvā preci, pakalpojumu, digitālo saturu) vai aprakstīt savus konkrētos pienākumus, ja tas uzņemas atbildību par konkrētiem aspektiem, piemēram, piegādi vai atteikuma tiesību izmantošanu.  Tiešsaistes tirdzniecības vietas pakalpojuma sniedzējs skaidri, saprotami un distances saziņas līdzekļiem atbilstošā veidā sniedz patērētājam arī vispārīgu informāciju par galvenajiem parametriem, kas nosaka patērētājiem sniegto preču vai pakalpojumu, digitālo saturu vai digitālo pakalpojumu ranžējumu atbilstoši patērētāja meklēšanas pieprasījumam un šo parametru relatīvo nozīmi salīdzinājumā ar citiem parametriem.  **Pirmslīguma informācija.**  Jau šobrīd normatīvajā regulējumā ir paredzēts, ka pakalpojumu sniedzējiem attiecīgi ārpus uzņēmuma telpām noslēgtiem līgumiem un distances līgumiem jāiegūst patērētāja iepriekšēja skaidra piekrišana sākt līguma izpildi, pirms beidzies atteikuma tiesību periods. Prasība iegūt patērētāja iepriekšēju skaidru piekrišanu ir būtiska tikai pakalpojumiem, tostarp digitālajiem pakalpojumiem, digitālam saturam, kurus sniedz pret to cenas samaksu (ņemot vērā, ka digitālo saturu un digitālos pakalpojumus tiešsaistē bieži sniedz saskaņā ar līgumiem, kas paredz, ka patērētājs nemaksā cenu, bet sniedz tirgotājam personas datus.) Tāpēc precizēts normatīvais regulējums, lai prasība iegūt patērētāja iepriekšēju skaidru piekrišanu (kā arī apliecinājumu, ka patērētājs apzinās, ka atteikuma tiesības tiks zaudētas) attiecas tikai uz tiem līgumiem, saskaņā ar kuriem patērētājam ir pienākums maksāt.  Ja patērētājiem piedāvātā cena ir pielāgota, balstoties uz automatizēti pieņemtu lēmumu, skaidri uz to jānorāda, lai pieņemot lēmumu par pirkumu patērētājs var ņemt vērā iespējamos riskus. Šī informēšanas prasība nebūtu jāattiecina uz tādiem paņēmieniem, kā piemēram, “dinamiska cena”, kad reaģējot uz tirgū esošo pieprasījumu, ļoti elastīgi un ātri maina cenu (ja vien ar attiecīgo paņēmienu cena netiek pielāgota, individuālam patērētājam). Šī informēšanas prasība neskar Regulu (ES) 2016/679, kurā *inter alia*paredzētas arī fizisku personu tiesības nebūt tāda lēmuma subjektam, kura pamatā ir automatizēta apstrāde, tostarp profilēšana.  **Līgumu slēgšana izmantojot, piemēram, telefonu.**  Precizētas prasības par informāciju pirms līguma noslēgšanas, ja līgumu noslēdz, izmantojot distances saziņas līdzekli, kurā ir ierobežota telpa vai laiks informācijas parādīšanai, piemēram, telefonu, ar balsi vadāmus iepirkšanās palīgus vai īsziņas. Ņemot vērā, ka var būt tehniski neiespējami sniegt atteikuma veidlapu konkrētajā distances saziņas līdzeklī, ja līgums ir noslēgts, izmantojot tādu līdzekli kā telefonu vai ar balsi vadāmu iepirkšanās palīgu, paredzēts šo veidlapu pievienot, sniedzot informāciju vienkāršā un saprotamā valodā un lietotājiem draudzīgā veidā, atbilstīgā izmantojamā distances saziņas līdzeklī (t.sk., pastāvīgā informācijas nesējā). Proti tiek izdalīts, ka pirms līguma noslēgšanas obligāti sniedzamā informācija, kas jāsniedz minētajā konkrētajā distances saziņas līdzeklī (vai ar tā starpniecību), ir informācija par atteikuma tiesībām pēc būtības, bet ne atteikuma veidlapas paraugs. Atteikuma veidlapas paraugs jebkurā gadījumā ir jāsniedz (bet izslēgta prasība to sniegt konkrētajā līguma noslēgšanai izmantotajā distances saziņas līdzeklī vai ar tā starpniecību). |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Patērētāju tiesību aizsardzības centrs (turpmāk - PTAC) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektos paredzētais tiesiskais regulējums ietekmēs komersantus, kas nodarbojas ar preču tirdzniecību un pakalpojumu sniegšanu (tai skaitā arī digitālo pakalpojumu un digitālo saturu) slēdzot līgumu distancē vai ārpus pastāvīgās saimnieciskās vai profesionālās darbības vietas, kā arī tos, kas nodarbojas ar tiešsaistes tirdzniecības vietas pakalpojuma sniegšanu. Projekts ietekmēs patērētājus – veicinot viņu labāku informētību un aizsardzību, kā arī skar uzraudzības veicējus - PTAC – kam attiecīgo prasību izpilde jāuzrauga. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās, jo dažādi patērētāju informēšanas pienākumi ir ietverti jau esošajā regulējumā. |
| 3. | Administratīvo izmaksu monetārs novērtējums | Projekti šo jomu neskar |
| 4. | Atbilstības izmaksu monetārs novērtējums | Projekti šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekti šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekti izstrādāti, lai pārņemtu atsevišķas normas no Direktīvas 2019/2161. Direktīva 2019/2161 jāpārņem līdz 2021. gada 28. novembrim (piemērojama no 2022.gada 28. maija). |
| 2. | Citas starptautiskās saistības | Projekti šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes Direktīva (ES) 2019/2161 (2019. gada 27. novembris), ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (Dokuments attiecas uz EEZ) | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 4.panta 4.punkta a)apakšpunkta i) apakšpunkts | MK Nr. 255. 5.3. punkts un MK Nr. 254. 5.3. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 4.punkta a)apakšpunkta ii) apakšpunkts | MK Nr. 255. 5.5.1 punkts un MK Nr. 254. 5.5.1 punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 4.punkta a)apakšpunkta iii) apakšpunkts | MK Nr. 255. 5.15. punkts un MK Nr. 254. 5.15. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 4.punkta a)apakšpunkta iv) apakšpunkts | MK Nr. 255. 5.20., 5.21. punkts un MK Nr. 254. 5.20., 5.21. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 4.punkta b)apakšpunkts | MK Nr. 255. 7. punkts un MK Nr. 254. 7. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 5.punkta 1)apakšpunkts | MK Nr. 255. 5.1 punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 5.punkta 1)apakšpunkta a) apakšpunkts | MK Nr. 255. 5.1 1. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 5.punkta 1)apakšpunkta b) apakšpunkts | MK Nr. 255. 5.1 2. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 5.punkta 1)apakšpunkta c) apakšpunkts | MK Nr. 255. 5.1 3. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 5.punkta 1)apakšpunkta d) apakšpunkts | MK Nr. 255. 5.1 4. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 6.punkts | MK Nr. 254. 14. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 7.punkta a)apakšpunkts | MK Nr. 255. 15. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 7.punkta b)apakšpunkts | MK Nr. 255. 18. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 12.punkta a) apakšpunkta i)apakšpunkts | MK Nr. 255. 22.1. punkts un MK Nr. 254. 18.1. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 12.punkta a) apakšpunkta ii)apakšpunkts | MK Nr. 255. 22.13. punkts un MK Nr. 254. 18.13. punkts | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 15.punkta a) apakšpunkts | MK Nr. 255. pielikums A sadaļa un MK Nr. 254. pielikums A sadaļa | Ieviests pilnībā. | Projekts nenosaka stingrākas prasības kā ES tiesību akts. |
| 4.panta 15.punkta b) apakšpunkts | MK Nr. 255. pielikums B sadaļa un MK Nr. 254. pielikums B sadaļa | Ieviests pilnībā. | Projekts nenosaka stingrākas prasības kā ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīva 2019/2161 paredz rīcības brīvību dalībvalstij pārņemt vai ieviest stingrāku regulējumu par agresīvu vai maldinošu tirgvedības vai pārdošanas praksi saistībā ar nelūgtiem apmeklējumiem, ko tirgotājs veic patērētāja mājās, vai ekskursijām, ko tirgotājs organizē ar mērķi reklamēt vai pārdot preces/ pakalpojumus patērētājiem (līgumu noslēgšana ārpus pastāvīgās saimnieciskās vai profesionālās darbības vietas jeb sliekšņa tirdzniecība). Ņemot vērā, ka nav konstatēti masveida pārkāpumi, ko nevarētu gana efektīvi risināt ar spēkā esošo regulējumu, kā arī kopumā ir salīdzinoši maz patērētāju sūdzību par *sliekšņa* tirdzniecību, tad esošais regulējums ir pietiekams un atbilstošs esošajai situācijai Latvijā un stingrāks regulējums nav nepieciešams. Turklāt saredzami riski, ka pagarināts atteikumu tiesību termiņš novedīs pie tā, ka patērētāji preces izmantos ilgāk kā 14 dienas un precēm būs lielāks nolietojums, kas savukārt radīs vairāk strīdus situāciju ar komersantiem, kas nevēlēsies pieņemt preces atpakaļ dēļ nolietojuma.  Tādējādi, ņemot vērā Direktīvā 2019/2161 noteikto dalībvalstu rīcības brīvību, netiek pārņemti Direktīvas 2019/2161 4. panta 4. punkta b)apakšpunkts, 4. panta 8. punkta a) un b) apakšpunkti; 4. panta 9. punkts; 4 .panta 11. punkta b) apakšpunkts un 4.panta 12.punkta b) apakšpunkts. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekti šo jomu neskar. | | |
| Cita informācija | Direktīvas 2019/2161 normas, kas nav pārņemtas šajos projektos, tiks pārņemtas citos normatīvajos aktos Direktīvas 2019/2161 noteiktajā termiņā (Patērētāju tiesību aizsardzības likumā, Negodīgas komercprakses aizlieguma likumā un Ministru kabineta 1999.gada 18.maija noteikumos Nr.178 “Kārtība, kādā norādāmas preču un pakalpojumu cenas”). | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un informēšana tika nodrošināta nosūtot projektus nozarei viedokļa sniegšanai, kā arī ievietojot projektus sabiedrības apspriešanai 1) Ekonomikas ministrijas tīmekļvietnē <https://www.em.gov.lv/lv/diskusiju-dokumenti> un 2) Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti> |
| 2. | Sabiedrības līdzdalība projekta izstrādē | Sabiedrības līdzdalība un informēšana nodrošināta, sniedzot iespēju izteikt savu viedokli rakstveidā Ekonomikas ministrijai. Projekti publicēti 2021.gada 23.jūlijā Ekonomikas ministrijas tīmekļvietnē, <https://www.em.gov.lv/lv/diskusiju-dokumenti> un paziņojums par līdzdalības iespējām 2021.gada 25.jūlijā publicēts Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti>. Paralēli (27.07.2021.) informācija nosūtīta arī Latvijas Darba devēju konfederācijai, Latvijas Tirdzniecības un rūpniecības kamerai, Latvijas Pārtikas tirgotāju asociācijai, Latvijas Tirgotāju asociācijai, Latvijas Patērētāju interešu aizstāvības asociācijai. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | PTAC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektu prasību atbilstības kontroli veiks PTAC.  Jaunu institūciju izveide, esošu institūciju likvidācija vai reorganizācija nav nepieciešama un nav paredzēta.  Projektu izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Šmukste, 67013263

[Arta.Šmukste@em.gov.lv](mailto:Arta.Šmukste@em.gov.lv)